Odavusest ja osavusest rääkides - selle peale mõtlesin oma Wieni-weekendil mitmeid kordi. Võtkem kasvõi kõrvits elik saksa keeli kürbis. Viini sõbrad viisid mu lõunat sööma kohalikku õllerestorani, kus oli menüü vahel koopiamasinaga ja halvastiloetava käekirjaga kirjutatud kõrvitsasesongi erimenüü. Et siis võtkem teadmiseks. Munahüüve kõrvitsaga. Kõrvitsaleib. Üks mu sõpradest tellib seda ja see osutub hiiglaslikuks, u 30 cm pikaks  leivakääruks, millele on peale määritud võid, kõrvitsakeedust ning see kõik on kaetud juustuga ning ahjuks soojaks tehtud. Eri sorti pearoogi hakkab silma - grillitud liha kõrvitsalisandiga, aga ka grillitud kõrvits